સુદામા સેતુનુ કામ ૧૧ માસમાં પૂર્ણ થવાની ગુલબાંગો ફેંકનારા યાત્રાધામ વિકાસમંત્રીના નિવેદનને આજે બે વર્ષ જેટલો સમયગાળો થવા છતાં હજુ સુધી કામ શરૂ નહીં થતાં સ્થાનિક જનતા તથા ભાવિકોમાં નિરાશાની લાગણી ફેલાઇ છે. હાલમાં યાત્રાધામ દ્વારકાનો રાજ્ય સરકારના નેજા હેઠળ ગુજરાત ટુરીઝમ દ્વારા જોરશોરથી વિકાસ થઇ રહયો છે અને ગુજરાત સરકાર દ્વારા દ્વારકા નગરીને શોળે શણગાર સજીને ફરી વખત સુવર્ણનગરીનો દરજજો આપવા પ્રયાસો થઇ રહયા છે. ત્યારે સુદામા સેતુની યોજના ક્યા કારણોસર ખોરંભે ચડી છે તે પ્રશ્ન વિચારણા માંગી લે તેવો છે.